b'\n_START_ARTICLE_\nDu\xc5\xa1an Po\xc4\x8dek\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 16. svibnja 1932. godine u Beogradu. \xc5\xa0iroj publici prvi put se predstavio 1960. u maloj ulozi u filmu Vojislava Nanovi\xc4\x87a "Bolje je umeti", u kojem su glavne uloge igrali Pavle Vuisi\xc4\x87 i Milena Dravi\xc4\x87. Uloga po kojoj ga publika najbolje pamti jeste ona Jezdimira Uskokovi\xc4\x87a u seriji Bolji \xc5\xbeivot. _NEWLINE_Glumio je u brojnim serijama i filmovima kao \xc5\xa1to su Put oko sveta, Bokseri idu u raj, Ljubav na seoski na\xc4\x8din, Sala\xc5\xa1 u malom ritu, Vi\xc5\xa1e od igre, Vru\xc4\x87 vetar, Kamiond\xc5\xbeije... _NEWLINE_Posljednje televizijske uloge ostvario je u serijama \xc5\xa0e\xc5\xa1ir profesora Koste Vuji\xc4\x87a i Montevideo, Bog te video. _NEWLINE_Po\xc4\x8dek je isprva studirao medicinu i pred sam kraj tih studija upisuje Akademiju za pozori\xc5\xa1nu umjetnost u Beogradu. Odmah po zavr\xc5\xa1etku Akademije do\xc5\xa1ao je u Beogradsko dramsko pozori\xc5\xa1te \xc4\x8diji je \xc4\x8dlan bio do umirovljenja. Na sceni Beogradskog dramskog pozori\xc5\xa1ta odigrao je \xc4\x8ditav niz uloga od kojih je najpoznatija uloga Jovice Je\xc5\xbea u \xe2\x80\x9cNikoletini Bursa\xc4\x87u\xe2\x80\x9d, predstavi koja je izvedena preko 400 puta._NEWLINE_Preminuo je 18. o\xc5\xbeujka 2014. u Beogradu.'